en en de en en es en en fr en ne nl it ru de en en it en fr en en en nl nl af af af af af nl af af af af nl af nl nl af af en af nl af en nl en af nl pl en en nl en en en nl fi nl nl af pt en fy nl en en en af en en it en en en en en it en en af en en it en it af en en it en it af af en en it en nl en af en en af
CO Productions | Wie is ons? - CO Productions
Mon – Thur 09:00 AM – 05:00 PM Fri 08:00 AM – 14:00 PM
Wanneer CO Productions by enige projek betrokke raak, is dit met passie en toegewydheid. Dít is dan ook hoe elke aspek van elke geleentheid hanteer word – hoe groot of hoe klein dan ook al.
Die personeel van CO Productions is ‘n goedgeoliede masjien met die krag van hul passie, waardes, bekwaamheid en lojaliteit wat geen onderbreking duld.
Nadat die eienaar en stigter, Corné Oosthuizen, in sy tiener- en studentejare reeds spore in die vermaaklikheidsbedryf begin trap het, het hy sy droom, en die langpad na Johannesburg, gevolg. Met slegs sy skootrekenaar, kontakte op sy selfoon en ambisie, het hy ‘n hanetreetjie nader aan sy droom gekom.
CO Productions is gebore en is beslis een van die formidabele rolspelers in die vermaaklikheidsbedryf.
CO Productions was as diensverskaffer by verskeie uiteenlopende geleenthede betrokke en het so – met die suksesvolle voltooiing daarvan – waardevolle ondervinding opgedoen. In ‘n kompeterende, voortdurende veranderende industrie, is dié ondervinding juis die maak of breek faktor.
Nadat Heinz Winckler as Suid-Afrika se eerste Idol, in die bekende realiteitsreeks Idols wat op MNet uitgesaai is, aangewys is, het CO Productions as die span agter sy eerste toer opgetree (hierdie toer het skoolbesoeke en optredes met ’n orkes ingesluit).
Konserte en toere vir kunstenaars soos Steve Hofmeyr, Theuns Jordaan, EDEN, Dozi, Andre Schwartz, Sharleen Surtie-Richards en die internasionale beminde groep Smokie is ook in die CO Productions-geskiedenisboek aangeteken.
CO Productions het die Huisgenoot-verhoog by verskeie feeste bestuur en op só ‘n manier ‘n suksesvolle platform aan jong, opkomende kunstenaars gebied om hulle bekend te stel aan die publiek. Ander mediatitels het gevolg en CO Productions het verseker dat TVPlus, Kuier en JacarandaFM se mark bevredig is met wat aangebied is.
Saam met die pad wat CO Productions geloop het, het kosbare verhoudings ontstaan en vriendskappe met kollegas is gesluit. Dus was dit vir verskeie kunstenaars ‘n maklike besluit om die bestuur van hul loopbaan in die besigheid se hande oor te laat.
Vandag bestuur CO Productions van die grootste kunstenaars in die bedryf: Jay, Willem Botha, Pieter Koen, Leah en Martin Bester. Die duet-produksie van Jay & Lianie May en die mansgroep EDEN is ook eksklusief onder hierdie mantel.
Die kunstenaars kan fokus op dit wat hulle goed doen – terwyl CO Productions die web “spin” wat die bemarking, besprekings en dag-tot-dag skedules bymekaarhou.
Onlangs het CO Productions ook die produksie van die Ek Love Die Vrystaat oorgeneem en ‘n baie suksesvolle produksie op die planke gebring en sien uit na aanstaande jaar se produksie. Die Jukebox-toer kom ook uit die CO Productions-stal en so ook talle nuwe opwindende projekte wat 2017 sal uitrol.
Die projekte en geleenthede wat namens hul kliënte bestuur word, word suksesvol van begin tot einde uitgevoer.
Niks minder as eksieperfeksie is genoeg vir dié dinamiese span nie.
Van die land se grootste en suksesvolste kunstenaars vertrou ons om met ons kundigheid en kennis hul loopbane in totaliteit te bestuur. Langtermyn handelmerkbeplanning en -posisionering asook bemarking vorm deel hiervan.
Ons bestuur jou geleentheid in geheel – van A tot Z is ons jou regterhand. Ons fokus op elke klein detail en sal jou geleentheid onvergeetlik maak. Van ons kliente sluit van die land se grootste korporatiewe maatskappye en publikasies in.
Elke kunstenaar is net soos ‘n onderneming ‘n handelsmerk. Ons vat hande met leiers in hierdie gebied om seker te maak ons kunstenaars se handelsmerke word optimaal ontwikkel en posisioneer vir langtermyn sukses.
Bespreek al jou gunstelinge op een plek. Vir spoedige, professionele diens met min administrasie. Ons sien om na jou belange – of dit ‘n enkele funksie, venue met gereelde bespreking of ‘n hele fees is… Gesels met ons vir die regte pakket.
Bemarking is sentraal tot enige handelsmerk en die vermaakbedryf is geen uitsondering nie. Gesels met ons oor jou individuele bemarkingsplan. Sosiale media speel daagliks ‘n groter rol en ons fokus spesifiek op hierdie groeipunt.
Ons help jou met alles wat jy benodig vir jou geleentheid – klank, beligting, AV, verhoog, mobiele verhoog, serimonimeesters, beoordelaars, verhoogbestuur, kaartjieverkope en soveel meer. Gesels met ons oor jou spesifieke behoeftes!
Luister en koop digitaal!
BRENDAN PEYPER BY SEMISOET
KOM GENIET DIE AAND SAAM MET GERRIE
Leah – A1 foto R 400.00
Jay – Solo - CD R 100.00
Willem Botha - A6 Poskaart 7 R 20.00
Pieter Koen – A1 foto R 400.00
Ons het 'n #tbt vandag en dit is ook sommer 'n Raai Raai Riepa! Watter een van die #COProductions-kunstenaars se grootste vrees is slange? Die foto is 'n wenk. Laat weet ons hieronder! ... See MoreSee Less
Leah SA is môre in Kimberley by die Elizabeth Conradie School / Skool in aksie. Kaartjies is R150 per persoon. Kontak Sandra op 082 351 5743. ... See MoreSee Less
Gerrie Pretorius is komende Saterdag by die NG Kerk Bonaero Park, in Boksburg, in aksie. Kom geniet 'n heerlike aand saam met hom en sy musiek. Vir meer inligting, kontak Maggie op 082 335 0338. ... See MoreSee Less
Vrydag skop die Nyliefees in Nylstroom af en die aand kuier Pieter Koen saam met Juan Boucher op die verhoog. Hekke na die feesterrein open reeds om 15:00 so maak seker jy is vroegtydig daar. Bespreek by www.ticketpro.co.za. ... See MoreSee Less
Môreaand is dit studente-aand by Semi Soet en jy kan saam met Brendan Peyper kuier! Daar gaan baie spesiale aanbiedings wees - gepas vir 'n student se sak. Deure open om 19:00 en konsert skop om 21:00 af. Toegang is slegs R25.
BONUS: Jy gaan dalk ook deel wees van sy nuwe musiekvideo, want dele van daarvan gaan by die vertoning verfilm word. Moenie uitmis nie! ... See MoreSee Less
Volg ons op Twitter
Loer na ons Instagram
© COProductions 2018. Alle Regte Voorbehou. Webtuiste ontwerp deur Lightspeed Digital Media.